ananddey/assamese-wiki-corpus huggingface dataset:
শীতল পাটি

শীতল পাটি ধাৰি সদৃশ মজিয়াত পাৰি বহা আসন। পাটি বেত (Schumannianthus dichotomus) নামৰ এবিধ গুল্মজাতীয় উদ্ভিদৰ বাকলিৰে এই পাটি তৈয়াৰ কৰা হয়। হস্তশিল্প হিচাপে ইয়াৰ যথেষ্ট আদৰ। চহৰত ইয়াক ঘৰ সজোৱা সামগ্ৰী আৰু গাঁৱত বহা আসন বা বিছনা চাদৰৰ বিকল্প হিচাপে ব্যৱহাৰ কৰা হয়। বিভিন্ন ধৰণৰ নক্সা কটা পাটিক 'নক্সি-পাটি' বোলে।

ইতিহাস

অচ্যুতচৰণ চৌধুৰী তত্ত্বনিধিয়ে (১৮৬৫-১৯৫৩) ৰচনা কৰা 'শ্ৰীহট্টেৰ ইতিবৃত্ত' নামৰ বিশালাকাৰ গ্ৰন্থৰ প্ৰথম পৰ্বৰ ৪ৰ্থ অধ্যায়ত শীতল পাটি সম্পৰ্কে এনে বিৱৰণ পোৱা যায়, “….এই শিল্পবোৰৰ ভিতৰত শীতল পাটি সৰ্বপ্ৰধান আৰু বিশেষভাবে বিখ্যাত। পাটি বেত নামৰ এবিধ গুল্মজাতীয় উদ্ভিদৰ দ্বাৰা ইয়াক প্ৰস্তুত কৰা হয়। ই শীতল, মসৃণ আৰু আৰামদায়ক বুলি সকলোতে বিখ্যাত। বঙ্গদেশৰ অন্য কতো এনে ধৰণৰ উৎকৃষ্ট পাটি তৈয়াৰ কৰা নহয়। ইয়াক পাশা, ডবা আদিৰ নক্সাৰে চিত্ৰিত কৰা হয়। পাটিৰ মূল্য গুণানুসাৰে ১০ আনাৰ পৰা ১০ টকা পৰ্যন্ত হব পাৰে। বেত যিমানে চিকুণ হয়, মূল্য সিমানে বাঢ়ে। পূৰ্বে নৱাবৰ আমোলত ২০-২৫ টকাৰ পৰা ৮০-৯০ টকা, এনে কি ১০০-২০০ টকা পৰ্যন্ত মূল্যৰো পাটি প্ৰস্তুত হোৱা বুলিও শুনা যায়। ২০-২১ হাত দৈৰ্ঘ্যৰ পাটিক 'সফ' বুলি কয়। ইট আৰু চৌৰাল্লিশ পৰগণাতে সকলোতকৈ উৎকৃষ্ট পাটি তৈয়াৰ হয়। পাটি প্ৰস্তুত কৰাসকলক ‘পাটিয়াৰা দাস’ নামে খ্যাত। ১৮৭৬-৯৯ খ্ৰীষ্টাব্দত শ্ৰীহট্টৰ পৰা ৩৯২৭ টকা মূল্যৰ পাটি ৰপ্তানি হৈছিল।”

বয়ন পদ্ধতি

যি বেতৰ পৰা এই পাটি তৈয়াৰ কৰা হয়, তাক বাংলাদেশৰ ভাষাত 'মুৰ্তা পাটি' বুলি কোৱা হয়। স্থানভেদে ইয়াক 'মুচতাক' বা 'পাটিবেতো' বোলা হয়। বৈজ্ঞানিক নাম Schumannianthus dichotomus। এই গছ দেখাত সৰু বাঁহৰ দৰে আৰু জোপোহা। পাটিবেতৰ গাগছ গুৰিতে কাটি, ডাল-পাত পৰিষ্কাৰ কৰি পানীত তিয়াই ৰখা হয়। ইয়াৰ পিছত মাছ কটা বঠিৰে দীঘলে দীঘলে কমেও চাৰিফাল কৰে আৰু কাণ্ডৰ ভিতৰৰ বগা, পাতলীয়া অংশটো চাঁচি পেলাই দিয়া হয়। বাহিৰৰ বাকলি অংশৰ পৰা বেতৰ সুত তৈয়াৰ কৰা হয়। এই শিল্পৰ কাৰিকৰসকলক 'পাতিকৰ' বুলি কয়। পাতিকৰৰ লক্ষ্য থাকে, পাটিবেতৰ বাকলিৰ পৰা যিমানে সৰু আৰু পাতল সুত উলিয়াব পৰা যায়, সিমানে পাটিখন কোমল আৰু মিহি হ’ব। পিছত এই বেতৰ সুতবোৰ মোলায়েম আৰু চকচকীয়া কৰিবলৈ বিশেষ পদ্ধতিত সিজোৱা হয়। ৰঙীন পাটি তৈয়াৰ কৰাৰ বাবে সিজোৱাৰ সময়তে পানীৰ সৈতে ৰং মিহলোৱা হয়।

স্বীকৃতি

ৰাষ্ট্ৰসংঘৰ এটা সংস্থা ইউনেস্ক'ই (UNESCO) বাংলাদেশ চৰকাৰৰ সাংস্কৃতিক মন্ত্ৰালয়ৰ আবেদন মৰ্মে ২০১৭ চনৰ ৬ ডিচেম্বৰত দেশখনৰ চিলেট অঞ্চলৰ পৰম্পৰাগত শীতল পাটিক মানৱতাৰ অস্পৰ্শনীয় সাংস্কৃতিক ঐতিহ্যৰ প্ৰতিনিধিমূলক তালিকাত অন্তৰ্ভুক্ত কৰিছে। দেশখনৰ সাংস্কৃতিক মন্ত্ৰণালয়ৰ হৈ বাংলাদেশ নেচনেল মিউজিয়ামে প্ৰস্তাৱটো তৈয়াৰ কৰিছিল আৰু ২০১৬ চনৰ চেপ্তেম্বৰত ইউনেস্কোৰ ওচৰত দাখিল কৰিছিল।

তথ্য উৎস

বাহ্যিক সংযোগ

অসমৰ শীতল পাটি
বাংলাদেশৰ শীতল পাটি

শ্ৰেণী:হস্তশিল্প
শ্ৰেণী:সামগ্ৰী
শ্ৰেণী:বাংলাদেশ
গান্ধীগিৰি

গান্ধীগিৰি হৈছে ভাৰতৰ এক নব্যবাদ, যাক গান্ধীবাদৰ মতবাদ (ইয়াৰ ভিতৰত আছে সত্যাগ্ৰহ, অহিংসা, আৰু সত্য) হিচাপে সমকালীন ক্ষেত্ৰত প্ৰকাশ কৰিবলৈ ব্যৱহাৰ কৰা হয়। ২০০৬ চনত মুক্তি লাভ কৰা হিন্দী ছবি 'লাগে ৰহো মুন্না ভাই'ত ব্যৱহাৰৰ পিছত এই শব্দটো জনপ্ৰিয় হৈ পৰিছিল।

তথ্য সংগ্ৰহ

শ্ৰেণী:সামাজিক মতাদৰ্শ‎
শ্ৰেণী:মহাত্মা গান্ধী
চিন্তাৰ ভগ্নাংশ

চিন্তাৰ ভগ্নাংশ হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০১৫ চনৰ নৱেম্বৰ মাহত আঁক-বাক প্ৰকাশনৰ পৰা প্ৰথম প্ৰকাশ পোৱা গ্ৰন্থখনৰ মূল্য ডেৰশ টকা। লেখকে গ্ৰন্থখন আগবঢ়াইছে এনেদৰে, "মৰম আৰু আগ্ৰহেৰে মানস প্ৰতিম বৈদ্যৰ হাতত দিলোঁ...।"

বিৱৰণ

কিতাপখনৰ পাতনিৰ পৰিৱৰ্তে কলমত কিতাপখনৰ নামৰ সম্পৰ্কত লেখকে লিখিছে, "মোৰ চিন্তাই পূৰ্ণতাৰ কাষ চপা বুলি মই কাহিনীও ভবা নাই। কিন্তু যুক্তিপূৰ্ণ মনোভাব আৰু অসমপ্ৰেমক সাৰথি কৰি তেনে চিন্তাবোৰক সাধ্যানুসৰি প্ৰকাশ কৰিবলৈ প্ৰয়াস কৰি আহিছোঁ। সেয়েহে তেনে চিন্তাক ভগ্নাংশ বুলিহে ক'বৰ মন গ'ল।" কিতাপখনত থকা প্ৰবন্ধসমূহ হ'লতেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।

তথ্যৰ উৎস

লগতে চাওক

চিৰদিন অসমীয়া

শ্ৰেণী:অসমীয়া গ্ৰন্থ
চুণাৰা

ভাৰতৰ গুজৰাট ৰাজ্যত পোৱা এটা জনগোষ্ঠী হ’ল চুণাৰা। এওঁলোকক পাকিস্তানৰ বন্দৰ চহৰ কৰাচীতো সামান্যসংখ্যক পোৱা যায়। এতিয়া চুণাৰাৰ দুটা সম্প্ৰদায়, এটা হিন্দু আৰু আনটো মুছলমান।

মূল

গুজৰাটীত চুণাৰা শব্দৰ আক্ষৰিক অৰ্থ হৈছে চূণা (চূণ) প্ৰস্তুত কৰা কোনোবা। তেওঁলোকৰ পৰম্পৰা অনুসৰি তেওঁলোক প্ৰথমে ৰাজস্থানৰপৰা গুজৰাটলৈ প্ৰব্ৰজন কৰি বৰোদাৰ গেকৱাৰৰ সেনাবাহিনীত যোগদান কৰা ৰাজপুত আছিল। নিজৰ মালিক বৰোদাৰ মাৰাঠা শাসকজনৰ লগত ফল আউট হোৱাৰ পিছত তেওঁলোকে চূণ নিৰ্মাণৰ কামত লাগিল। তাৰ পিছত চুণাৰাৰ এটা অংশই ইছলাম ধৰ্ম গ্ৰহণ কৰে আৰু এতিয়া দুটা সুকীয়া সম্প্ৰদায় আছে, এটা হিন্দু আৰু আনটো মুছলমান।

তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ
ৰাষ্ট্ৰীয় জীৱবিজ্ঞান কেন্দ্ৰ

ৰাষ্ট্ৰীয় জীৱবিজ্ঞান কেন্দ্ৰ (ইংৰাজী: National Centre for Biological Sciences), চমুকৈ NCBS,কৰ্ণাটকৰ বাংগালোৰত অৱস্থিত জীৱবিজ্ঞানৰৰ গৱেষণাৰ বাবে বিশেষীকৃত এটি গৱেষণা কেন্দ্ৰ। কেন্দ্ৰটো ভাৰত চৰকাৰৰ পাৰমানৱিক শক্তি বিভাগ (Department of Atomic Energy, DAE) ৰ অধীনত টাটা মৌলিক গৱেষণা প্ৰতিষ্ঠান (ইংৰাজী: Tata Institute of Fundamental Research), চমুকৈ TIFR-ৰ এক অংশ। NCBS-ৰ মূল মন্ত্ৰ হৈছে জীৱ বিজ্ঞানৰ অগ্ৰণী ক্ষেত্ৰসমূহৰ উচ্চস্তৰীয় গৱেষণা আৰু অধ্যয়ন। কেন্দ্ৰৰ সংকায় সদস্যসকলৰ গৱেষণাৰ ক্ষেত্ৰসমূহ একক অণু (ইংৰাজী: single molecule)ৰ পৰা তন্ত্ৰ জীৱবিজ্ঞান (ইংৰাজী: systems biology) লৈকে প্ৰধানতঃ চাৰিটা বহল বিভাগত বিভক্ত। ইয়াৰ উপৰিও ৰাষ্ট্ৰীয় জীৱবিজ্ঞান কেন্দ্ৰই iBio-ৰ দৰে পাৰস্পৰিক সহযোগিতাৰ গৱেষণা পদক্ষেপ আগবঢ়োৱাৰ লগতে অন্যান্য কেইবাটাও উদ্যম, যেনে- চিকিৎসা আৰু ৰোগ সম্পৰ্কীয় গৱেষণাৰ সহযোগিতা কাৰ্যক্ৰমৰ পৰিকল্পনা কৰিছে। কাণ্ড কোষ (ইংৰাজী: stem cell)ৰ গৱেষণা চলি থকা ভাৰতবৰ্ষৰ তিনিটা গৱেষণা প্ৰতিষ্ঠানৰ ভিতৰত ৰাষ্ট্ৰীয় জীৱবিজ্ঞান কেন্দ্ৰ অন্যতম।

ইতিহাস

১৯৯২ চনত গান্ধী কৃষি বিজ্ঞান কেন্দ্ৰৰ কেম্পাছৰ একাষে ৰাষ্ট্ৰীয় জীৱবিজ্ঞান কেন্দ্ৰ স্থাপিত হয়৷

গৱেষণাৰ ক্ষেত্ৰ

জৈৱ-ৰসায়ন, জৈৱ-পদাৰ্থবিজ্ঞান আৰু বায়'ইনফৰ্মেটিক্স (Biochemistry, Biophysics, Bioinformatics)
কোষবিজ্ঞান (Cellular Organisation & Signalling)
বংশতত্ত্ব বিজ্ঞান (Genetics & Development)
নিউৰ'বায়'লজি (Neurobiology)
জৈৱপ্ৰক্ৰিয়া সম্পৰ্কীয় মডেলিং (Theory and Modelling of Biological Systems)
পৰিস্থিতিবিজ্ঞান তথা ক্ৰমবিকাশবিজ্ঞান( Ecology and Evolution)

বিভিন্ন পাঠ্যক্ৰম

পষ্ট ডক্টৰেল পাঠ্যক্ৰম (POST DOCTORAL PROGRAM)
ডক্টৰেল পাঠ্যক্ৰম (PhD PROGRAM)
INTEGRATED PhD PROGRAM
iBIO PROGRAM
MD-PhD PROGRAM
স্নাতকোত্তৰ পাঠ্যক্ৰম (MSc PROGRAM)

তথ্য সংগ্ৰহ

শ্ৰেণী:ভাৰতৰ শৈক্ষিক প্ৰতিষ্ঠান
দিনজান

দিনজান (বা দিনজয় গাঁও) ডিব্ৰুগড় জিলাৰ এখন সৰু চহৰ। ই অসমৰ চাহ উৎপাদনকাৰী অঞ্চলত অৱস্থিত। তিনিচুকীয়া দিনজানৰ আটাইতকৈ ওচৰৰ চহৰ। দ্বিতীয় বিশ্বযুদ্ধত দিনজান বিমানঘাটৰ পৰা CNAC ৰ C-47 উৰা মাৰি জাপানৰ বিৰুদ্ধে চীনৰ কুনমিংলৈ বিভিন্ন ৰচদ-পাতি লৈ গৈছিল। একে ধৰণৰ বিমানঘাট চাবুৱা, লিডু, মোহনবাৰী আৰু ডুমডুমাত আছে।

অৱস্থান

দিনজানৰ স্থানাংক আৰু সমুদ্ৰপৃষ্ঠৰ পৰা উচ্চতা প্ৰায় ৪০০ ফুট।
৩৭ নং ৰাষ্ট্ৰীয় ঘাইপথ দিনজানৰ মাজেৰে পাৰ হৈ গৈছে। তিনিচুকীয়া ৰেল ষ্টেচন দিনজানৰ পৰা প্ৰায় ৯.৯ কিঃমিঃ নিলগত। মোহনবাৰীস্থিত ডিব্ৰুগড় বিমানবন্দৰ ইয়াৰ পৰা প্ৰায় ৪৫ কিঃমিঃ দূৰত অৱস্থিত।

তথ্য সংগ্ৰহ

বহিঃ সংযোগ

দিনজান
কৃত্ৰিম উপগ্ৰহৰ পৰা দিনজানৰ মানচিত্ৰ
শ্ৰেণী:ডিব্ৰুগড় জিলা
শ্ৰেণী:অসমৰ নগৰ-মহানগৰ
তাৱাক্কল কাৰমান

তাৱাক্কল আব্দেল-চালাম কাৰমান (জন্ম: ৭ ফেব্ৰুৱাৰী ১৯৭৯) এগৰাকী য়েমেনৰ সাংবাদিক, ৰাজনীতিক আৰু য়েমেনৰ আল-ইছলাহ ৰাজনৈতিক দলৰ প্ৰবীণ সদস্য। তদুপৰি কাৰমান এগৰাকী মানবাধিকাৰ কৰ্মী হিচাপেও দীৰ্ঘদিন ধৰি কাম কাজ চলাই আছে। তেওঁ “ৱমেন জাৰ্ণালিষ্ট উইথআউট চেইন্স” নামৰ নাৰী সাংবাদিকদৰ এটি দলক নেতৃত্ব দিয়ে। ২০০৫ চনত তেওঁ এই অনুষ্ঠান প্ৰতিষ্ঠা কৰিছিল।
২০১১ চনৰ য়েমেনৰ বিদ্ৰোহৰ সময়ত কাৰমান অন্তৰ্জাতিকভাৱে পৰিচিত হৈ পৰে। তেওঁক য়েমেনৰ জনগণে “লৌহ মানৱী” আৰু “বিদ্ৰোহৰ মাতৃ” বুলি অভিহিত কৰে। তেওঁ ২০১১ চনৰ শান্তিৰ নোবেল বঁটা লাভ কৰে। তেওঁ প্ৰথম য়েমেনীয় আৰু প্ৰথম আৰৱীয় নাৰী হিচাপে এই বঁটা লাভ কৰে। তদুপৰি তেওঁ দ্বিতীয় মুছলমান নাৰী আৰু দ্বিতীয় সৰ্বকনিষ্ঠ ব্যক্তি হিচাপে নোবেল বঁটা লাভ কৰে।

২০০৫ চনত সাংবাদিক হিচাপে কাৰমান য়েমেনত পৰিচিত হৈ উঠে। তাৰ লগতে তেওঁ এক মোবাইল ফোন সংবাদ সেৱাৰ প্ৰবক্তা আছিল। ২০০৭ চনত এই মোবাইল ফোন সংবাদ সেৱাৰ লাইচেন্স বাতিল কৰা হয়। তাৰপিছত তেওঁ গণমাধ্যমৰ স্বাধীনতাৰ পক্ষে আন্দোলন আৰম্ভ কৰে। ২০০৭ চনৰ মে মাহত কাৰমান সাপ্তাহিকভাবে প্ৰতিবাদ সভাৰ আয়োজন কৰে। একসময়তে তেওঁ এই প্ৰতিবাদৰ মাধ্যমৰে গণমাধ্যমৰ সংস্কাৰৰ দাবী তোলে। তেওঁ আৰৱ বিদ্ৰোহৰ সপক্ষেও বিদ্ৰোহ কৰে। তেওঁ য়েমেনৰ ৰাষ্ট্ৰপতি আলি আবদুল্লাহ চালেহৰ বিপক্ষে প্ৰবল প্ৰতিবাদী হৈ পৰে।

প্ৰথমিক জীৱন

কাৰমান ১৯৭৯ চনৰ ৭ ফেব্ৰুৱাৰীত য়েমেনৰ মেখলাফ নামৰ ঠাইত জন্মগ্ৰহণ কৰে। মেখলাফ তাজিজ চহৰৰ নিকটত অৱস্থিত। তাজিজ য়েমেনৰ তৃতীয় বৃহত্তম চহৰ আৰু ইয়াত অনেক প্ৰখ্যাত শিক্ষা প্ৰতিষ্ঠান আছে। কাৰমান তাজিজ চহৰতে শিক্ষাগ্ৰহণ কৰে। তেওঁৰ পিতৃ আব্দেল চালাম কাৰমান, এজন আইনজীৱী আৰু ৰাজনীতিক। আব্দেল চালাম এসময়ত আইন বিষয়ক মন্ত্ৰী আছিল। তাৱাক্কল কাৰমানৰ এজন ভায়েক তাৰিক কাৰমান য়েমেনৰ বিখ্যাত কবি। তাৱাক্কল কাৰমানৰ এগৰাকী ভগ্নী চাফা কাৰমান আল-জাজিৰাত সাংবাদিক হিচাপে কাম কৰে। কাৰমানৰ স্বামীৰ নাম মহম্মদ আল-নাহমী। তেওঁলোকৰ তিনিটা সন্তান আছে।

কাৰমান বাণিজ্য বিভাগত স্নাতক আৰু ৰাজনৈতিক বিজ্ঞানৰ স্নাতকোত্তৰ ডিগ্ৰী লাভ কৰিছিল। ২০১২ চনত তেওঁ কানাডাৰ ইউনিভাৰ্চিটি অফ আলবাৰ্তাৰ পৰা আন্তৰ্জাতিক আইন বিষয়ত সন্মানজনক ডক্টৰেট ডিগ্ৰী লাভ কৰে।

২০১০ চনত এক প্ৰতিবাদ সভাত এজন মহিলায়ে কাৰমানক ছুৰীকাঘাত কৰাৰ চেষ্টা চলায়, এই ঘটনা কাৰমানৰ সমৰ্থক সকলে প্ৰতিহত কৰিবলৈ সক্ষম হয়। তাৰিক কাৰমানৰ উদ্ধৃতিৰ পৰা জনা যায় যে, এজন প্ৰবীণ য়েমেনীয় আমোলা তেওঁৰ ভগ্নী তাৱাাক্কল কাৰমানক ২০১১ চনৰ জানুৱাৰীত হত্যাৰ ভাবুকি দিছিল। লগতে তেওঁক প্ৰতিবাদ সভাত অংশগ্ৰহণ কৰাৰ পৰা নিষিদ্ধ কৰিছিল। দা নিউয়ৰ্ক পত্ৰিকাৰ এটি প্ৰতিবেদন অনুসাৰে সেই আক্ৰমণকাৰী হল য়েমেনৰ ৰাষ্ট্ৰপতি চালেহ।

কাৰমনে তেওঁৰ পৰিয়ালৰ পূৰ্ব-পুৰুষ সকল তুৰস্কৰ আনাতোলিয়া কাৰামান নামৰ অঞ্চলৰ বাসিন্দা বুলি জনায়। তুৰস্ক চৰকাৰে কাৰমনাক তুৰস্কৰ নাগৰিকত্ব প্ৰদান কৰে। তেওঁ ২০১২ চনৰ অক্টোবৰ মাহত আনুষ্ঠানিকভাবে এই নাগৰিকত্ব গ্ৰহণ কৰে।

তথ্য উৎস

বহিঃসংযোগ

ব্যক্তিগত ৱেবছাইট
, interviewed by Nadia Al-Sakkaf, Yemen Times, 17 June 2010

শ্ৰেণী:য়েমেনৰ ব্যক্তি
শ্ৰেণী:শান্তিৰ ন'বেল বঁটা বিজয়ী
শ্ৰেণী:সমাজকৰ্মী
শ্ৰেণী:ৰাজনীতিবিদ
লাম্‌বাদা নাচৰ শেষত (গ্ৰন্থ)

লাম্‌বাদা নাচৰ শেষত মৌচুমী কন্দলীৰ এখন অসমীয়া গল্প সংকলন। ১৯৯৮ চনত সৰস্বতী প্ৰকাশনৰ পৰা প্ৰকাশিত সংকলনখনত লেখিকাৰ মুঠ তেৰটা গল্প সন্নিৱিষ্ট কৰা হৈছে। এই গল্পসমূহ প্ৰান্তিক, গৰীয়সী আদি আলোচনীত প্ৰকাশিত হৈছিল।

উদ্ধৃতিসমূহ

.....পূৰঠ হ'লে ডালিম ফাটি পৰে। পহুৰ নাভিৰ গোন্ধ চাৰিওফাল বিয়পি পৰে। বৰষুণ দিলে বোকাত ধান গজে। তিৰোতাৰ শৰীৰো গছৰ দৰে, মাটিৰ দৰে। গছ, মাটি, তিৰোতা, সকলোৰে ভিতৰত এটা তেজৰ স্ৰোত বৈ থাকে। যেতিয়ালৈকে সেই তেজৰ স্ৰোত বৈ থাকিব, তেতিয়ালৈকে ঈশ্বৰৰ পৃথিৱীত ফুল ফুলিব, ফল লাগিব, পাহাৰবোৰ সেউজীয়া হৈ থাকিব।
যেতিয়া ঘন কুঁৱলীয়ে পাহাৰবোৰ ছানি ধৰে, ঠকঠককৈ কঁপি উঠা মানুহবোৰে জুইৰ কাষত ঠেৰেঙা লাগি বহি থাকে, তেনে এটি শীতৰ ৰাতিতে গিৰ্জাৰ চূড়াত এটা উজ্জ্বল তৰাই তিৰবিৰাই উঠে। সেয়া বৰদিনৰ তৰা।
.....আন্ধাৰৰ কেৱল স্পৰ্শ থাকে, কিন্তু পোহৰৰ যে ৰং আছে, ৰূপ আছে!
শেষত একোৱেই নাথাকে। কোনেও কাৰো শূন্যতাক পূৰাব নোৱাৰে। কোনো কাৰো বিকল্প হ'ব নোৱাৰে। তুমি আহিলা আৰু মোৰ জীৱনৰ এই খালী ঠাইখিনি পূৰ্ণ হৈ গ'ল। কেনেকৈ আমি এনেধৰণৰ কথাৰে ইজনে সিজনক ঠগিব খোজোঁ! যি হেৰাই যায়, চিৰকালৰ বাবেই হেৰাই যায়। কাৰণ প্ৰত্যেকেই অনন্য, বিশেষ। আঙুলিৰ পাবৰ দৰে।
ডাঙৰ ডাঙৰ সপোন কিছুমানৰ ছায়াতেই সকলোৱে জীৱনটো আৰম্ভ কৰে।
নিজ সামৰ্থ্যৰ প্ৰকৃত দৈৰ্ঘ, প্ৰস্থ আৰু ওজন জুখি লোৱাৰ পিছত, অনুভূত হোৱা সীমাৱদ্ধতাৰ বোধেই হয়তো আটাইতকৈ ডাঙৰ ট্ৰেজেদি। যেন হাজাৰ বাটৰ চিকমিকনি দেখিও স্থানুৰ দৰে ৰৈ যোৱাৰ অসহ্যকৰ যন্ত্ৰণা।
নিজক ঘিণ কৰিবলৈ শিকিলে বহু ধাৰণা পোহৰলৈ আহি যায়। নিৰ্মোহ পৰিষ্কাৰ দৃষ্টিৰে আত্মাৱলোকন প্ৰক্ৰিয়াৰ বিধি মানুহে শিকি ল'ব লাগে। অন্ততঃ শান্তিৰে মৰিবৰ বাবে।
কেতিয়াবা ভাব হয়, ভাল লগা-বেয়া লগাবোৰ, অথবা জীৱনৰ প্ৰতীকবোৰ যেন পোছাকৰ দৰে। মানসিক অৱয়বটোৰ জোখত চিলাই লোৱা হয়। বাটে-ঘাটে অ’ত-ত’ত পৰি ৰোৱা খণ্ড-বিখণ্ড অনুভৱবোৰৰ সাঁচত, জীৱনৰ পৰিপ্ৰেক্ষিতত গঢ় লৈ উঠে। আৰু আমি যেন সেইধৰণৰেই দেখা পাবলৈ ধৰো, যিধৰণে দেখা পাবলৈ পৰিপ্ৰেক্ষিতে শিকাই দিয়ে।

উৎস

বাহ্যিক সংযোগ

Category:অসমীয়া গ্ৰন্থ
শ্ৰেণী:অসমীয়া গল্প সংকলন
টি কল্পনা দেৱী

টি কল্পনা দেৱী (১৯৪১–২০১৬) অন্ধ্ৰ প্ৰদেশৰ এগৰাকী চিকিৎসক আৰু ৰাজনীতিবিদ। তেওঁ অষ্টম লোকসভাৰ সদস্য আছিল।

প্ৰাথমিক জীৱন

১৯৪১ চনৰ ১৩ জুলাইত কৃষ্ণ জিলাৰ ভাটলাপেনুমাৰৰু গাঁৱত চলসনী বীৰা ৰাঘবৈয়াৰ ঘৰত কল্পনা দেৱীৰ জন্ম হৈছিল। ৱাৰাংগলৰ কাকতীয়া চিকিৎসা মহাবিদ্যালয়ৰ পৰা তেওঁ চিকিৎসা বিজ্ঞানৰ ডিগ্ৰী (এমবিবিএছ) কৰিছিল।.

কৰ্মজীৱন

কল্পনা দেৱীয়ে তেলেগু দেশম পাৰ্টি (টিডিপি)ত যোগদান কৰি ৰাজনৈতিক জীৱন আৰম্ভ কৰে৷ ইয়াৰ আগতে তেওঁ হানমকোণ্ডাৰ ব্যক্তিগত নাৰ্চিং হোমত চিকিৎসাসেৱা আগবঢ়াইছিল।পৰৱৰ্তী সাধাৰণ নিৰ্বাচনত অৱশ্যে তেওঁ ভাৰতীয় জাতীয় কংগ্ৰেছৰ ৰামা সহায়ম সুৰেন্দ্ৰ ৰেড্ডীৰ হাতত পৰাস্ত হয়।

পিছলৈ দেৱীয়ে তেলেগু দেশম পাৰ্টি এৰি কংগ্ৰেছলৈ যায়৷ ১৯৯৮ আৰু ১৯৯৯ চনত একেৰাহে অনুষ্ঠিত হোৱা সাধাৰণ নিৰ্বাচনত তেওঁ প্ৰতিদ্বন্দ্বিতা কৰে।

ব্যক্তিগত জীৱন

১৯৬১ চনৰ ১০ জুলাইত দেৱীয়ে ডাঃ টি নৰসিংহ ৰেড্ডীক বিয়া কৰায়। তেওঁলোকৰ দুজন পুত্ৰ সন্তান জন্ম হয়।[1] ২০১৬ চনৰ ২৯ মে’ত, হায়দৰাবাদৰ এখন চিকিৎসালয়ত টি কল্পনা দেৱীৰ মৃত্যু হয়। ৱাৰাংগলত তেওঁৰ অন্ত্যেষ্টিক্ৰিয়া সম্পন্ন কৰা হৈছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:চিকিৎসাবিদ
শ্ৰেণী:অন্ধ্ৰপ্ৰদেশৰ ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
এষ্টেৰ'প

এষ্টেৰ'প (/æˈstεrəpiː/ প্ৰাচীন গ্ৰীক: Ἀστεροπή বা Στεροπή, "বিজুলী", ইংৰাজী: Asterope) গ্ৰীক শ্ৰুতিকথাত বৰ্ণনা কৰা এগৰাকী হেস্পেৰিড।

পৰিয়াল

এষ্টেৰ’প আৰু তেওঁৰ ভগ্নীসকলৰ পিতৃ-মাতৃৰ নাম ভিন্ন সংস্কৰণত ভিন্ন ভাবে পোৱা যায়৷ কেতিয়াবা তেওঁলোকক নাইক্স (Nyx) আৰু ইৰেবাছৰ (Erebus) কন্যা বুলি কোৱা হয় আৰু কেতিয়াবা এটলাছৰ কন্যা বুলি কোৱা হয়, আনকি কিছুমান ক্ষেত্ৰত জ্যুচৰ কন্যা বুলিও কোৱা হয়। এওঁলোকৰ আন সম্ভাৱ্য পিতৃ-মাতৃ হৈছে ফৰ্চিছ আৰু চেটো, আৰু হেস্পেৰাছ। তেওঁৰ ভগ্নীসকল আছিল ক্ৰীছ'থেমিছ, হাইজিয়া আৰু লিপাৰা।

এষ্টেৰ'প নামৰ আক্ষৰিক অৰ্থ হৈছে "যাৰ মুখমণ্ডল তৰাৰ দৰে", ἄστηρ (ástēr, "তৰা") আৰু ὄψ (ops, "মুখ") শব্দ দুটাৰ সমাসাৰ, কিন্তু এই শব্দটোৰ প্ৰচলিত অৰ্থ হৈছে "বিজুলী"। তেওঁৰ বাবে কেতিয়াবা হেস্পেৰিয়া নামটোও ব্যৱহাৰ কৰা হয়, যিটো সম্ভৱতঃ তাইৰ এজন কল্পিত পিতৃ-মাতৃৰ সৈতে জড়িত।

নামকৰণ

এষ্টেৰ’প নামেৰে নিম্ফেলিডিয়া (Nymphalidae) পৰিয়ালৰ এবিধ পখিলাৰ প্ৰজাতিৰো নামকৰণ কৰা হৈছে।

তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:কিংবদন্তিমূলক জীৱ
ডাগমাৰ ওভাৰবাই

ডাগমাৰ জোহানে আমালি অভাৰবাই ( ২৩ এপ্ৰিল ১৮৮৭ – ৬ মে' ১৯২৯) এগৰাকী ডেনিছ ছিৰিয়েল কিলাৰ আছিল।
১৯১৩ চনৰ পৰা ১৯২০ চনলৈকে সাত বছৰৰ সময়ছোৱাত নিজৰ এটা শিশুকে ধৰি ৯ৰ পৰা ২৫টা শিশুক হত্যা কৰিছিল।
১৯২১ চনৰ ৩ মাৰ্চত ডেনিছ ইতিহাসৰ অন্যতম উল্লেখযোগ্য বিচাৰত তেওঁক মৃত্যুদণ্ড দিয়া হয়—যিটোৱে শিশুৰ যত্নৰ আইন সলনি কৰে। পিছত এই শাস্তি আজীৱন কাৰাদণ্ডলৈ হ্ৰাস কৰা হয়।

অভাৰবাইয়ে এগৰাকী পেছাদাৰী শিশু পৰিচৰ্যাকাৰী ব্যক্তি হিচাপে কাম কৰিছিল, বিবাহৰ বাহিৰত জন্ম হোৱা কেঁচুৱাৰ যত্ন লৈছিল আৰু নিজৰেই অভিযোগত হত্যা কৰিছিল। তেওঁ শিশুক ডিঙি চেপি হত্যা কৰিছিল, ডুবাই দিছিল বা শিলৰ হিটাৰত জ্বলাই হত্যা কৰিছিল।
মৃতদেহবোৰ হয় দাহ কৰা হৈছিল, হয় পুতি থোৱা হৈছিল নহয় লফ্টত লুকুৱাই থোৱা হৈছিল।

বাকীবোৰৰ প্ৰমাণ পৰ্যাপ্ত নোহোৱাৰ বাবে অভাৰবাইক ৯টা হত্যাকাণ্ডৰ দোষী সাব্যস্ত কৰা হয়।তেওঁৰ অধিবক্তাই অভাৰবাইয়ে নিজেই কেঁচুৱা অৱস্থাত নিৰ্যাতন চলোৱাৰ ওপৰত ভিত্তি কৰি প্ৰতিৰক্ষা আগবঢ়াইছিল, তথাপিও সেই দাবীয়ে বিচাৰকক নমনীয় কৰা নাছিল।
২০ শতিকাত ডেনমাৰ্কত মৃত্যুদণ্ডৰ শাস্তি পোৱা তিনিগৰাকী মহিলাৰ ভিতৰত তেওঁ অন্যতম হৈ পৰিছিল যদিও তেওঁকো – আন দুগৰাকীৰ দৰেই – ৰেহাই দিয়া হৈছিল।১৯২৯ চনৰ ৬ মে’ত ৪২ বছৰ বয়সত কাৰাগাৰত মৃত্যু হয়। তেওঁৰ গোচৰৰ সৈতে জড়িত টোকাসমূহ কোপেনহেগেনৰ ন’ৰেব্ৰ’ৰ পলিটিহিষ্ট’ৰিস্ক মিউজিয়াম (পুলিচ হিষ্ট্ৰীৰ সংগ্ৰহালয়)ত অন্তৰ্ভুক্ত কৰা হৈছে।

জনপ্ৰিয় সংস্কৃতিত

ডেনিছ লেখিকা কেৰেন ছণ্ডাৰগাৰ্ড কল্ডষ্টে তেওঁৰ আধাৰত ইংলেমাগাৰস্কেন (The Angel Maker) নামৰ এখন উপন্যাস লিখিছিল। কোপেনহেগেনৰ টিয়েট্ৰেট ভেড ছ'ৰ্টে হেষ্টে তেওঁৰ জীৱনৰ ওপৰত ভিত্তি কৰি Historien om en Mo(r)der (মৰ্ডাৰৰ অৰ্থ "হত্যাকাৰী" আৰু মডাৰৰ অৰ্থ "মাতৃ") নামৰ এখন নাটক পৰিবেশন কৰিছে।

২০২৪ চনত চিকাগো হৰৰ ফিল্ম ফেষ্টিভেলত প্ৰিমিয়াৰ হোৱা পেডাৰ পেডাৰচেনৰ বৈশিষ্ট্যপূৰ্ণ ছবি এংলেবৰ্ণ এ কে এ লষ্ট এঞ্জেলছত এগনেছ বৰ্ণে এগৰাকী অশান্ত যুৱ শিল্পী হিচাপে অভিনয় কৰিছে, তেওঁ ক’ৰবাৰ পৰা কান্দি থকা কেঁচুৱাৰ শব্দ শুনে; দেখা গ'ল যে তেওঁ ডাগমাৰ অভাৰবাইয়ে তেওঁৰ কেঁচুৱা হত্যা কৰা এপাৰ্টমেণ্টবোৰৰ এটাত থাকে।

২০২৪ চনৰ ছবিখনৰ এটা চৰিত্ৰ অভাৰবাই পোলেণ্ডৰ ছুইডেনৰ পৰিচালক মেগনাছ ভন হৰ্ণৰ পৰিচালনাত নিৰ্মিত দ্য গাৰ্ল উইথ দ্য নিডল, য'ত তেওঁক ট্ৰাইন ডাইৰহলমে এগৰাকী মিঠাইৰ দোকানী হিচাপে অভিনয় কৰিছে যিয়ে মনে মনে বিজ্ঞাপন দিয়ে যে তেওঁ ফীজ কেঁচুৱাক দত্তক ল'ব পাৰে, কিন্তু প্ৰকৃততে মাকে থৈ যোৱাৰ পিছত তেওঁলোকক হত্যা কৰে। ২০২৪ চনৰ কান চলচ্চিত্ৰ মহোৎসৱত ছবিখনৰ প্ৰিমিয়াৰ হয়।

তথ্যসূত্ৰ

শ্ৰেণী:মৃত্যুুদণ্ডপ্ৰাপ্ত মহিলা
ৰেখা

|
সংজ্ঞা: বিন্দুৰ গতিপথকে (locus) ৰেখা বোলে। বিন্দুৱে দিশ নসলোৱাকৈ পোনে পোনে গতি কৰিলে সৰল ৰেখা আৰু বক্ৰপথত গতি কৰিলে বক্ৰৰেখাৰ সৃষ্টি হয়। একোডাল ৰেখা অসংখ্য বিন্দুৰ সমষ্টি। ৰেখাৰ সহায়ত বিভিন্ন ধৰণৰ জ্যামিতিক আকাৰৰ পৰিসীমা তৈয়াৰ কৰা যায়। উদাহৰণস্বৰূপে সৰলৰেখাৰ সহায়ত ত্ৰিভুজ, চতুৰ্ভূজ, আয়তক্ষেত্ৰ, ৰম্বাছ, সামান্তৰিক, পঞ্চভূজ ইত্যাদি তৈয়াৰ কৰা হয়। আনহাতে বক্ৰৰেখাৰ সহায়ত বৃত্ত, উপবৃত্ত, অধিবৃত্ত ইত্যাদি তৈয়াৰ কৰা হয়। ইঞ্জিনিয়াৰিং বা পদাৰ্থবিজ্ঞান প্ৰভৃতি বিষয়ত গণনাকাৰ্য্যত ৰেখাৰ গুৰুত্ব অপৰিসীম।

চিত্ৰকলাটো ৰেখাৰ ব্যৱহাৰ উল্লেখযোগ্য। বিভিন্ন ধৰণৰ ৰেখাৰ ৰূপকৰ সহায়ত শিল্পীসকলে তেওঁলোকৰ বিভিন্ন ৰেখাচিত্ৰ অংকন কৰে।

.ৰেখাখণ্ড॰

ৰেখাখণ্ড হৈছে এডাল ৰেখাৰ এটা খণ্ড বা অংশ। ৰেখা এডালত থকা যিকোনো দুটা বিন্দুৰ মাজৰ দূৰত্বকেই ৰেখা খণ্ড বুলিব পাৰি। অৰ্থাৎ ৰেখাখণ্ড এডাল দুটা প্ৰান্ত বিন্দুত সীমিত হৈ থাকে। সেয়ে ৰেখা খণ্ড এডালৰ দৈঘ্যৰ মাপ নিৰ্ণয় সম্ভৱ। উদাহৰণ স্বৰূপে ত্ৰিভুজ, বৰ্গ, আয়ত আদিৰ বাহুবোৰ একো একোডাল ৰেখাখণ্ড। আকৌ এটা বৃত্তৰ ক্ষেত্ৰত বৃত্তৰ ব্যাস, ব্যাসাৰ্ধ, জ্যা আদিবোৰ হৈছে একো একোডাল ৰেখাখণ্ড।

ৰশ্মি

ৰশ্মি হৈছে এডাল ৰেখাৰ এটা অংশ। ৰশ্মিৰ এটা প্ৰান্ত বিন্দু থাকে আৰু ইয়াৰ আনটো মূৰ অসীমলৈ বিস্তৃত। ৰেখাৰ দৰে ৰশ্মিৰ মান নিৰ্ণয় সম্ভৱ নহয়। এডাল ৰেখাৰ যিকোনো এটা বিন্দুৰ পৰা আৰম্ভ হৈ দুয়ো মূৰে দুডাল বিপৰীতমুখী ৰশ্মিয়ে গতি কৰে।

তথ্যসূত্ৰ

বাহ্যিক সংযোগ

Equations of the Straight Line at Cut-the-Knot
Citizendium

শ্ৰেণী:জ্যামিতি
ৰীতা চৌধুৰী

ড॰ ৰীতা চৌধুৰী (জন্ম: ১৭ আগষ্ট, ১৯৬০) অসমীয়া সাহিত্য জগতৰ এগৰাকী কবি, ঔপন্যাসিক আৰু সাহিত্য অকাডেমি বঁটা বিজয়ী সাহিত্যিক। মাকাম, দেওলাংখুই, পপীয়া তৰাৰ সাধু, মায়াবৃত্ত ইত্যাদি তেওঁৰ উল্লেখযোগ্য সাহিত্যিক অৱদান । তেখেতে ২০১৫ চনৰ জুলাই মাহৰ পৰা ২০২০ চনৰ জানুৱাৰী মাহলৈ নেশ্যনেল বুক ট্ৰাষ্ট, ভাৰতৰ সঞ্চালক হিচাপে কাৰ্যনিৰ্বাহ কৰিছিল । তেওঁৰ জন্ম হৈছিল অৰুণাচল প্ৰদেশৰ টিৰাপত । পিতৃৰ নাম বিৰজানন্দ চৌধুৰী। সম্প্ৰতি তেওঁ গৰীয়সী আলোচনীৰ সম্পাদক হিচাপেও দায়িত্ব পালন কৰি আছে।

প্ৰাৰম্ভিক জীৱন

ৰীতা চৌধুৰীয়ে উজনি হাফলং প্ৰাথমিক বিদ্যালয়ত প্ৰাথমিক শিক্ষা গ্ৰহণ কৰাৰ পিছত মাৰ্ঘেৰিটা উচ্চতৰ মাধ্যমিক বিদ্যালয়ত পঢ়ে। ১৯৮০ চনত চৌধুৰীৰ পৰিয়াল গুৱাহাটীলৈ উঠি আহে।

শিক্ষকতা কাল

১৯৮৯ চনত ডিফু চৰকাৰী মহাবিদ্যালয়ৰ ৰাজনীতি বিজ্ঞান বিভাগত প্ৰবক্তা হিচাপে কৰ্মজীৱন আৰম্ভ কৰা ৰীতা চৌধুৰীয়ে পিছলৈ ১৯৯১ চনত গুৱাহাটীৰ কটন কলেজত প্ৰবক্তা হিচাপে যোগদান কৰে। ১৯৯৬ চনত একেখন মহাবিদ্যালয়তে জ্যেষ্ঠ প্ৰবক্তা হিচাপে আৰু ২০০১ চনৰ পৰা ৰাজনীতি বিজ্ঞান বিভাগৰ সহযোগী অধ্যাপক হিচাপে ২০১৬ চনলৈকে দায়িত্ব পালন কৰে।

দাম্পত্য জীৱন

ৰাজনৈতিক চন্দ্ৰমোহন পাটোৱাৰীৰ সৈতে ৰীতা চৌধুৰী বিবাহপাশত আবদ্ধ হয়। তেওঁলোকৰ এজন পুত্ৰ আৰু এজনী কন্যা সন্তান আছে।

সাহিত্যকৃতি

চৌধুৰীৰ জীৱনৰ প্ৰথমখন উপন্যাস আছিল ১৯৮১ চনত লিখা "অবিৰত যাত্ৰা"। ইয়াৰ বাবে তেওঁ অসম সাহিত্য সভাই আয়োজন কৰা উপন্যাসৰ পাণ্ডুলিপি প্ৰতিযোগিতাত প্ৰথম স্থান অধিকাৰ কৰে। অসম আন্দোলনৰ সময়ত আত্মগোপন কৰি থকা অৱস্থাত তেখেতে এই উপন্যাসখন লিখি উলিয়াইছিল। ২০০১-২০০২ বৰ্ষত তেওঁ "আধাৰশিলা"ৰ সম্পাদকো আছিল। ২০০৫ চনত তেওঁৰ "দেও লাংখুই" উপন্যাসখন প্ৰকাশিত হয় আৰু সেইখনৰ বাবেই ২০০৮ চনত সাহিত্য অকাডেমী বঁটা লাভ কৰে । তাৰ পিছত চৌধুৰীৰ ২০১০ চনত প্ৰকাশিত উপন্যাস "মাকামে" বিপুল জনপ্ৰিয়তা অৰ্জন কৰে। ১৯৬২ চনৰ চীন-ভাৰত যুদ্ধৰ সময়ত তিনিচুকীয়া জিলাৰ মাকুমৰ পৰা বন্দী কৰি ৰাজস্থানলৈ লৈ যোৱা ১৫০০জন চীনা-ভাৰতীয় লোকৰ দুখ-দুৰ্দশাৰ কাহিনী ইয়াত বৰ্ণিত হৈছে। ইতিমধ্যে ইয়াৰ আধাৰত চলচ্চিত্ৰৰ পৰিকল্পনাও কৰা হৈছে।

২০১১ চনত তেওঁ "আধাৰশিলা" নামেৰে যুৱ সাহিত্যিকসকলক আগবঢ়াই নিবলৈ এটা সংস্থা গঢ়ি তোলে।

২০১৫ চনত নেশ্যনেল বুক ট্ৰাষ্টৰ অধ্যক্ষ তেওঁ হিচাপে নিযুক্তি লাভ কৰে আৰু ২০১৯ চনৰ জানুৱাৰী মাহত তেওঁ স্বেচ্ছাই পদত্যাগ কৰে।

২০২২ চনত চৌধুৰীয়ে অসমীয়া আলোচনী গৰিয়সীৰ সম্পাদক হিচাপে যোগদান কৰে।

উপন্যাস

]] উপন্যাসৰ বেটুপাত
অবিৰত যাত্ৰা (১৯৮১)
তীৰ্থভূমি (১৯৮৮)
মহা জীৱনৰ আধাৰশিলা (১৯৯৩)
নয়না, তৰালী, সুজাতা (১৯৯৬)
পপীয়া তৰাৰ সাধু (১৯৯৮)
ৰাগ মালকোশ (১৯৯৯)
জল পদ্ম (১৯৯৯)
হৃদয় নিৰুপায় (২০০৩)
দেও লাংখুই (২০০৫)
মাকাম (২০১০)
এই সময় সেই সময়
ৰাজীৱ ঈশ্বৰ
জাহ্নবী
মায়াবৃত্ত (২০১২)
বিভ্ৰান্ত বাস্তৱ
মৰে অসম, জীয়ে কোন (২০২১)
নেভাৰলেণ্ড জিৰ’ আৱাৰ (২০২৩)
পথসন্ধি (২০২৪)

কবিতা

সুদূৰ নক্ষত্ৰ (১৯৮৯)
বনৰীয়া বতাহৰ সুঁহুৰি (১৯৯৬)
অলপ পোহৰ অলপ আন্ধাৰ (১৯৯৭)
বগা মাটিৰ তুলসী (১৯৯৯)

বঁটা

অবিৰত যাত্ৰা উপন্যাসৰ বাবে অসম সাহিত্য সভা বঁটা, ১৯৮১ (দেও লাংখুই)
অসম উপত্যকা সাহিত্য বঁটা (২০১৭)

তথ্য সংগ্ৰহ

বাহ্যিক সংযোগ

ৰীতা চৌধুৰীৰ ৱেবছাইট
আৰ্কাইভ

শ্ৰেণী:অসমৰ ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া কবি
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
শ্ৰেণী:অসম উপত্যকা সাহিত্য বঁটা বিজয়ী
শ্ৰেণী:ভাৰতীয় মহিলা কবি
জ্ঞান-মালিনী

জ্ঞান-মালিনী অসমীয়া সাহিত্যৰ এগৰাকী খ্যাতনামা কবি মফিজুদ্দিন আহ্‌মদ্‌ হাজৰিকাৰ ৰচিত দাৰ্শনিক ভাৱসম্পন্ন কবিতা পুথি। ১৮৯৬ চনত এই কবিতা পুথিখন প্ৰকাশিত হয়।

উদ্ধৃতি

দেখা নাই যদিস্যাতো, আছে ত্ৰিলোকৰ
নিশ্চয় নিশ্চয় এটি বিশ্ব-খনিকৰ।

উৎস
অনিতা শৰ্মা (নৃত্যশিল্পী)

অনিতা শৰ্মা ভাৰতৰ অসমৰ এগৰাকী সত্ৰীয়া নৃত্যশিল্পী। অসমীয়া লোক সংস্কৃতি আৰু সত্ৰীয়া নৃত্যৰ ওপৰত বিস্তৃত গৱেষণা কৰি আহিছে। ২০১৪ চনত সত্ৰীয়া নৃত্যৰ বাবে সংগীত নাটক অকাডেমী বঁটা লাভ কৰে।

জীৱনী

১৯৬৯ চনৰ ১ মাৰ্চত অসমৰ ডিব্ৰুগড়ত অনিতা শৰ্মাৰ জন্ম হৈছিল। শৈশৱৰ পৰাই ভাৰতীয় শাস্ত্ৰীয় নৃত্যৰ প্ৰতি আগ্ৰহী আছিল। মাত্ৰ সাত বছৰ বয়সতে তাই সত্ৰীয়া শিকিবলৈ আৰম্ভ কৰিছিল।
প্ৰথমে ৰোজশ্বৰ শইকীয়া বায়নৰ অধীনত আৰু পিছলৈ যতীন গোস্বামীৰ অধীনত সত্ৰীয়া নৃত্যৰ প্ৰশিক্ষণ লৈছিল।

ব্যক্তিগত জীৱন

তেওঁৰ স্বামী সমৰ শৰ্মা।
তেওঁৰ কন্যা আৰহি কৌশিকও এগৰাকী সত্ৰীয়া আৰু ওড়িছী নৃত্যশিল্পী।
দূৰদৰ্শনৰ এগৰাকী 'এ' গ্ৰেড শিল্পী আৰু ইণ্ডিয়ান কাউন্সিল ফৰ কালচাৰেল ৰিলেচনৰ এগৰাকী এম্পেনেল শিল্পী।

অনিতাই ভাৰতৰ প্ৰধান নৃত্য মহোৎসৱ যেনে খাজুৰাহো নৃত্য মহোৎসৱ, কনাৰ্ক নৃত্য মহোৎসৱ, দিল্লী আন্তঃৰাষ্ট্ৰীয় কলা মহোৎসৱ, ভাৰতীয় নৃত্য মহোৎসৱ, আৰু শাস্ত্ৰীয় নৃত্যৰ ভাগ্যচন্দ্ৰ ৰাষ্ট্ৰীয় মহোৎসৱত কণ্ঠদান কৰি সংগীত নাটক অকাডেমীৰ অধীনত দেশৰ বিভিন্ন প্ৰান্ততো অনুষ্ঠান পৰিৱেশন কৰিছে।
২০১৩ চনত ভুৱনেশ্বৰৰ দেৱদাসী ৰাষ্ট্ৰীয় নৃত্য মহোৎসৱ সমিতিৰ দ্বাৰা প্ৰতিষ্ঠা কৰা দেৱদাসী বঁটা লাভ কৰে।
২০১৪ চনত অনিতা শৰ্মাই সত্ৰীয়া নৃত্যৰ বাবে সংগীত নাটক অকাডেমী বঁটা লাভ কৰে।
২০২৪ চনত তেওঁ পংকজ চৰণ অডিচি ৰিচাৰ্চ ফাউণ্ডেশ্যনৰ মহাৰী বঁটা লাভ কৰে।

তথ্য সংগ্ৰহ

শ্ৰেণী:নৃত্যশিল্পী
শ্ৰেণী:ভাৰতীয় নাৰী
পদ্মভূষণ অসমীয়া ব্যক্তিসকলৰ তালিকা

পদ্মভূষণ হৈছে ভাৰত চৰকাৰে প্ৰদান কৰা তৃতীয় সৰ্বোচ্চ অসামৰিক সন্মান। এই সন্মান লাভ কৰা অসমীয়া ব্যক্তিসকলৰ নাম তলৰ তালিকাত উল্লেখ কৰা হ'ল।

তালিকা

#
চন
ব্যক্তিৰ নাম
আলোকচিত্ৰ
অৱদানৰ ক্ষেত্ৰ
১ ১৯৬৩ অমিয় কুমাৰ দাস সমাজসেৱা
২ ১৯৬৭ কৃষ্ণকান্ত সন্দিকৈ |centre সাহিত্য আৰু শিক্ষা
৩ ১৯৭৬ নৱকান্ত বৰুৱা |centre সাহিত্য আৰু শিক্ষা
৪ ১৯৮৩ বেণুধৰ শৰ্মা |centre সাহিত্য আৰু শিক্ষা
৫ ১৯৯২ বিজয় চন্দ্ৰ ভাগৱতী জননীতি
৬ ১৯৯২ চৈয়দ আব্দুল মালিক |centre সাহিত্য আৰু শিক্ষা
৭ ১৯৯৯ পুষ্পলতা দাস সমাজসেৱা
৮ ২০০১ ভূপেন হাজৰিকা |centre কলা
৯ ২০০৫ মৃণাল মিৰি সাহিত্য আৰু শিক্ষা
১০ ২০০৭ চন্দ্ৰপ্ৰসাদ শইকীয়া |centre সাহিত্য আৰু শিক্ষা
১১ ২০১৪ পাৰবীন চুলতানা |centre কলা
১২ ২০১৫ জাহ্নু বৰুৱা |centre কলা
১৩ ২০২১ তৰুণ গগৈ |centre প্ৰশাসনিক সেৱা
১৪ ২০২৫ যতীন গোস্বামী কলা

তথ্য সংগ্ৰহ

শ্ৰেণী:অসম সম্পৰ্কীয় তালিকা
শ্ৰেণী:অসমৰ ব্যক্তি
*
জিৰি নদী

জিৰি নদী ভাৰতবৰ্ষৰ অসম ৰাজ্যৰ অন্যতম বৃহৎ নৈ বৰাক নদীৰ এখন উপনৈ। এই নদীখনৰ উৎপত্তি ডিমা হাচাও জিলাৰ বড়ো নিংগলো অঞ্চলৰ পৰা হৈছে। জিৰি নদীয়ে মণিপুৰ আৰু অসমৰ মাজত আন্তঃৰাজ্যিক সীমা হিচাপে কাম কৰে আৰু জিৰিমুখত বৰাক নদীৰ সৈতে মিলি যায়। (জিৰি-মুখ য'ত মুখৰ অৰ্থ অসমীয়া ভাষাত মুখমণ্ডলক বুজাইছে)।

তথ্যসূত্ৰ
ৰুংকি গোস্বামী

ৰুংকি গোস্বামী এগৰাকী ভাৰতীয় শাস্ত্ৰীয় গায়িকা আৰু সুৰকাৰ যিয়ে ১৭টা ভিন্ন ভাৰতীয় ভাষাত গায়, এগৰাকী তেলেগু সংগীত পৰিচালক।

প্ৰাথমিক জীৱন আৰু কৰ্মজীৱন

১৯৭৮ চনৰ ১২ জুনত পশ্চিম বংগৰ আছানছলত জন্মগ্ৰহণ কৰা ৰুংকী গোস্বামীৰ আনুষ্ঠানিক প্ৰশিক্ষণ আৰম্ভ হৈছিল ৩ বছৰ বয়সৰ পৰা।প্ৰয়াগ সংগীত সমিতিৰ পৰা দিল্লী আৰু চণ্ডীগড় ঘৰনাত প্ৰশিক্ষণ লৈছে। আই এছ বি হায়দৰাবাদৰ পৰা কাৰ্যবাহী পৰিচালনা আৰু যোগাযোগ আৰু সাংবাদিকতাত স্নাতকোত্তৰ ডিগ্ৰী লাভ কৰে।

ভাৰতীয় ৰাগক বিকল্প চিকিৎসা হিচাপে পুনৰুজ্জীৱিত কৰাৰ ক্ষেত্ৰতো তেওঁ এগৰাকী অগ্ৰণী আৰু বিশাল সমৰ্থক। বৰ্তমান তেওঁ চিকিৎসকৰ সৈতে ভাৰতীয় ৰাগা চিকিৎসাৰ প্ৰতি সজাগতা সৃষ্টিৰ প্ৰকল্পত কাম কৰি আছে যাতে হাঁপানী, মেৰুদণ্ডৰ সমস্যা, পেটৰ সমস্যা আদি দীৰ্ঘদিনীয়া ৰোগৰ পৰা ৰোগীক দ্ৰুতভাৱে সুস্থ কৰাত সহায় কৰে।

২০১৮ চনত লণ্ডনত থকা ভাৰতীয় উচ্চায়ুক্তত অনুষ্ঠান পৰিৱেশন কৰি ভাৰতক প্ৰতিনিধিত্ব কৰে ৰুংকিয়ে। ১৭টা ভাষাত গান গাইছিল।

শব্দৰেখা

অফিল্ম

তলত দিয়া গীত কেইটা ৰুংকী গোস্বামীয়ে গাইছিল।

দেবোবিনা
মনমৰ্জিয়ান
এশো দেৱী
কিশোৰ মাৰ বেতুলাক্কি
নি আন্দেলাসন্দৰিলো
কিশোৰ মাৰ বেতুলাক্কি
কভিয়ে অজনাবি থি
আব নাহি চন্দা
লুম্বা ঝুম্বা
লুক চিপ
কেছাৰিয়া বালম
ৰঙী শাৰী
ছাইয়া মাইল
ভেদু পাকো
মৰ্নি

চলচ্চিত্ৰ

থেডাভাষ্টে যুঁজাৰু (লেখক)
ত্ৰিবিক্ৰমণ

সাংস্কৃতিক পৰিবেশন

ৰাষ্ট্ৰীয়

গজল ইভিনিং, অড টু ফৰিদা খানুম: লামাকান – হায়দৰাবাদ, ২০১৬
গীতা দত্তলৈ শ্ৰদ্ধাঞ্জলি – ভাৰতীয় বাসস্থান কেন্দ্ৰ, ২০১৬
চলিল চৌধুৰীলৈ শ্ৰদ্ধাঞ্জলি, ইণ্ডিয়া হেবিটেট চেণ্টাৰ, ২০১৭

আন্তঃৰাষ্ট্ৰীয়

ভাৰতৰ লোক ভ্ৰমণ – ভাৰতীয় লোকৰ উত্তৰাধিকাৰী সংগ্ৰহ – নেহৰু কেন্দ্ৰ, লণ্ডন – ২০১৮

তথ্য সংগ্ৰহ

শ্ৰেণী:ভাৰতীয় মহিলা কণ্ঠশিল্পী
শ্ৰেণী:নাৰী
শ্ৰেণী:ভাৰতীয় নাৰী